CELEX: 32022D0118
Language: mt
Date: 2022-01-27 00:00:00
Title: Deċiżjoni tal-Kunsill (PESK) 2022/118 tas-27 ta’ Jannar 2022 li temenda d-Deċiżjoni 2011/72/PESK dwar miżuri restrittivi diretti kontra ċerti persuni u entitajiet fid-dawl tas-sitwazzjoni fit-Tuneżija

28.1.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 19/67
               
            
         DEĊIŻJONI TAL-KUNSILL (PESK) 2022/118
         tas-27 ta’ Jannar 2022
         li temenda d-Deċiżjoni 2011/72/PESK dwar miżuri restrittivi diretti kontra ċerti persuni u entitajiet fid-dawl tas-sitwazzjoni fit-Tuneżija
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fil-31 ta’ Jannar 2011, il-Kunsill adotta d-Deċiżjoni 2011/72/PESK (1) dwar miżuri restrittivi diretti kontra ċerti persuni u entitajiet fid-dawl tas-sitwazzjoni fit-Tuneżija.
                  
               
                     (2)
                  
                  
                     Abbażi ta’ rieżami tad-Deċiżjoni 2011/72/PESK, jenħtieġ li l-miżuri restrittivi jiġu estiżi sal-31 ta’ Jannar 2023 għal tnejn u erbgħin persuna u sal-31 ta’ Lulju 2022 għal persuna waħda. Barra minn hekk, fl-Anness għal dik id-Deċiżjoni, jenħtieġ li jiġu emendati d-dikjarazzjonijiet tar-raġunijiet għal tliet persuni, u jenħtieġ li l-informazzjoni relatata mal-applikazzjoni tad-drittijiet tad-difiża u dritt għal protezzjoni ġudizzjarja effettiva skont il-liġi Tuneżina tiġi emendata għal seba’ persuni.
                  
               
                     (3)
                  
                  
                     Jenħtieġ għalhekk li d-Deċiżjoni 2011/72/PESK tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni 2011/72/PESK hija emendata kif ġej:
            
                        (1)
                     
                     
                        l-Artikolu 5 huwa sostitwit b’dan li ġej:
                        
                           “Artikolu 5
                           
                              1.   Din id-Deċiżjoni għandha tapplika sal-31 ta’ Jannar 2023.
                           
                           
                              2.   B’deroga mill-paragrafu 1, il-miżuri fl-Artikolu 1 għandhom japplikaw fir-rigward tal-entrata Numru 45 fl-Anness sal-31 ta’ Lulju 2022.
                           
                           
                              3.   Din id-Deċiżjoni għandha tinżamm taħt rieżami kostanti. Tista’ tiġġedded jew tiġi emendata, skont il-każ, jekk il-Kunsill iqis li l-objettivi tagħha ma jkunux intlaħqu.”;
                           
                        
                     
                  
                        (2)
                     
                     
                        L-Anness huwa emendat skont l-Anness għal din id-Deċiżjoni.
                     
                  
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, is-27 ta’ Jannar 2022.
            
               
                  Għall-Kunsill
               
               
                  Il-President
               
               J.-Y. LE DRIAN
            
         
         
            (1)  Id-Deċiżjoni tal-Kunsill 2011/72/PESK tal-31 ta’ Jannar 2011 dwar miżuri restrittivi diretti kontra ċerti persuni u entitajiet fid-dawl tas-sitwazzjoni fit-Tuneżija (ĠU L 28, 2.2.2011, p. 62).
      
      
         
            ANNESS
            L-Anness għad-Deċiżjoni 2011/72/PESK huwa emendat kif ġej:
            
                        (i)
                     
                     
                        L-entrati li ġejjin fit-taqsima “A. Lista ta’ persuni u entitajiet imsemmija fl-Artikolu 1” huma sostitwiti b’dan li ġej:
                        
                                     
                                 
                                 
                                    Isem
                                 
                                 
                                    Informazzjoni ta’ identifikazzjoni
                                 
                                 
                                    Raġunijiet
                                 
                              
                                    “7.
                                 
                                 
                                    Halima Bent Zine El Abidine Ben Haj Hamda BEN ALI
                                 
                                 
                                    Nazzjonalità: Tuneżina
                                    Post tat-twelid: Tuneż, it-Tuneżija
                                    Data tat-twelid: 17 ta’ Lulju 1992
                                    L-aħħar indirizz magħruf: il-Palazz Presidenzjali, Tuneż, it-Tuneżija
                                    Nru tal-ID: 09006300
                                    Pajjiż tal-ħruġ: it-Tuneżija
                                    Sess: mara
                                    Informazzjoni oħra: bint Leïla TRABELSI
                                 
                                 
                                    Persuna soġġetta għal proċedimenti ġudizzjarji, jew proċess ta’ rkupru tal-assi wara sentenza finali tal-qorti, mill-awtoritajiet Tuneżini għal kompliċità f’miżapproprijazzjoni ta’ fondi pubbliċi minn detentur ta’ kariga pubblika, kompliċità fl-abbuż mill-kariga minn detentur ta’ kariga pubblika biex jagħti vantaġġ mhux ġustifikat lil parti terza u jikkawża telf lill-amministrazzjoni, l-eżerċitar ta’ influwenza ħażina fuq detentur ta’ kariga pubblika bil-ħsieb li jikseb vantaġġ direttament jew indirettament għal persuna oħra, u assoċjata ma’ Leila Trabelsi (Nru 2).
                                 
                              
                                    29.
                                 
                                 
                                    Ghazoua Bent Zine El Abidine Ben Haj Hamda BEN ALI
                                 
                                 
                                    Nazzjonalità: Tuneżina
                                    Post tat-twelid: Le Bardo
                                    Data tat-twelid: 8 ta’ Marzu 1963
                                    L-aħħar indirizz magħruf: 49 Avenue Habib Bourguiba — Carthage, it-Tuneżija
                                    Nru tal-ID: 00589758
                                    Pajjiż tal-ħruġ: it-Tuneżija
                                    Sess: mara
                                    Informazzjoni oħra: tabiba, bint Naïma EL KEFI, miżżewġa lil Slim ZARROUK
                                 
                                 
                                    Persuna soġġetta għal proċedimenti ġudizzjarji, jew proċess ta’ rkupru tal-assi wara sentenza finali tal-qorti, mill-awtoritajiet Tuneżini għal kompliċità f’miżapproprijazzjoni ta’ fondi pubbliċi minn detentur ta’ kariga pubblika, kompliċità fl-abbuż mill-kariga minn detentur ta’ kariga pubblika biex jagħti vantaġġ mhux ġustifikat lil parti terza u jikkawża telf lill-amministrazzjoni, u l-eżerċitar ta’ influwenza ħażina fuq detentur ta’ kariga pubblika bil-ħsieb li jikseb vantaġġ direttament jew indirettament għal persuna oħra, u assoċjata ma’ Slim Zarrouk (Nru 30).
                                 
                              
                                    42.
                                 
                                 
                                    Ghazoua Bent Hamed Ben Taher BOUAOUINA
                                 
                                 
                                    Nazzjonalità: Tuneżina
                                    Post tat-twelid: Monastir
                                    Data tat-twelid: 30 ta’ Awwissu 1982
                                    L-aħħar indirizz magħruf: rue Ibn Maja — Khezama est — Sousse, it-Tuneżija
                                    Nru tal-ID: 08434380
                                    Pajjiż tal-ħruġ: it-Tuneżija
                                    Sess: mara
                                    Informazzjoni oħra: bint Hayet BEN ALI, miżżewġa lil Badreddine BENNOUR
                                 
                                 
                                    Persuna soġġetta għal proċedimenti ġudizzjarji, jew proċess ta’ rkupru tal-assi wara sentenza finali tal-qorti, mill-awtoritajiet Tuneżini għal kompliċità f’miżapproprijazzjoni ta’ fondi pubbliċi minn detentur ta’ kariga pubblika, kompliċità fl-abbuż mill-kariga minn detentur ta’ kariga pubblika biex jagħti vantaġġ mhux ġustifikat lil parti terza u jikkawża telf lill-amministrazzjoni, u l-eżerċitar ta’ influwenza ħażina fuq detentur ta’ kariga pubblika bil-ħsieb li jikseb vantaġġ direttament jew indirettament għal persuna oħra, u assoċjata ma’ Hayet Ben Ali (Nru 33).”
                                 
                              
                  
                        (ii)
                     
                     
                        Fl-entrati li ġejjin fit-Taqsima B, “Drittijiet tad-difiża u dritt għal protezzjoni ġudizzjarja effettiva skont il-liġi Tuneżina”, taħt l-intestatura “Applikazzjoni tad-drittijiet tad-difiża u d-dritt għal protezzjoni ġudizzjarja effettiva”, jiżdiedu s-sentenzi finali li ġejjin:
                        
                                    “25.
                                 
                                 
                                    Fil-15 ta’ Frar 2021 u fl-10 ta’ Marzu 2021, is-Sur CHIBOUB instema’ minn imħallef inkwirenti fil-kawża 19592/1. Fil-31 ta’ Marzu 2021, l-imħallef inkwirenti ddeċieda li jaqtal-kawża tiegħu mill-kawża ġenerali 19592/1. Il-kawża 1137/2 għadha pendenti.
                                 
                              
                                    26.
                                 
                                 
                                    Fil-31 ta’ Marzu 2021, l-imħallef inkwirenti ddeċieda li jaqtal-kawża tagħha mill-kawża ġenerali 19592/1. Il-kawża 1137/2 għadha pendenti.
                                 
                              
                                    30.
                                 
                                 
                                    Sentenza tal-Qorti tal-Appell ta’ Tuneż bid-data tal-15 ta’ April 2021 fil-kawża 29443 ikkundannatu għal miżapproprjazzjoni ta’ fondi pubbliċi.
                                 
                              
                                    31.
                                 
                                 
                                    Sentenza tal-Qorti tal-Appell ta’ Tuneż bid-data tal-1 ta’ Novembru 2018 fil-kawża 27658 ikkundannatu għal miżapproprjazzjoni ta’ fondi pubbliċi.
                                 
                              
                                    33.
                                 
                                 
                                    Sentenza bid-data tal-14 ta’ Marzu 2019 fil-kawża 40800 ikkundannatha għal miżapproprjazzjoni ta’ fondi pubbliċi.
                                 
                              
                                    34.
                                 
                                 
                                    Sentenza bid-data tas-7 ta’ Jannar 2016 fil-kawża 28264 ikkundannatha għal miżapproprjazzjoni ta’ fondi pubbliċi.
                                 
                              
                                    46
                                 
                                 
                                    Sentenza tal-Qorti tal-Prim’Istanza ta’ Tuneż bid-data tal-21 ta’ Marzu 2019 fil-kawża 41328/19 ikkundannatu għal miżapproprjazzjoni ta’ fondi pubbliċi.”